Александр Ковальски

Александр  Ковальски ( 8 (20) апрель, 1858 ел, Казан - 23 июнь (6 июль),1902 ел,  Санкт-Петербург ) - Россия астрономы .

 Биография 
Александр Марианович Ковальски 1858 елның 8(20) апрелендә  Казанда туган.  Казан университеты обсерваториясе директоры М. А. Ковальскиның улы.  

1 нче Казан гимназиясендә белем алганнан соң, Казан университетының физика-математика факультетында укыган.

 Хезмәт эшчәнлеге 
1880 елда, университетны тәмамлагач, шунда штаттан тыш ассистент булып кала. 

1882 елдан асситент булып эшли.

1889 елдан Казан обсерваториясенең астроном-күзәтчесе, кечкенә планеталарны күзәтә.

1894 елда, Бредихин чакыруы буенча, ул Пулково обсерваториясендә эшли башлый: башта адъюнкт-астроном, 1897 елдан өлкән астроном була.

Күзәтүләренең киң сериясе 1912 елда дөнья күрә.   Аның башка хезмәтләре: «Rectascensionen der Pulkowaer Hauptsterne aus d. Cataloguer 1845, 1865 und 1885 abgeleitet» (1902) 

«Наблюдения пассажным инструментом в первом вертикале» (Казань, 1893).

Александр  Ковальски 1902 елның  23 июнендә Фин култыгында  су коенганда  батып үлә.  Пулково зиратында җирләнгән .

 Әдәбият 

 Некролог // Исторический вестник. Историко-литературный журнал. — 1902. — Т. LXXXIX — С. 660.

 Сылтамалар 

 Ковальский Александр Марианович (1858—1902)
 Ковальский Александр Марианович. Публикации

Төркем:Беренче Казан ирләр гимназиясен тәмамлаучылар
Төркем:Санкт-Петербургта вафатлар
Төркем:1902 елда вафатлар
Төркем:6 июль көнне вафатлар
Төркем:Казанда туганнар
Төркем:1858 елда туганнар
Төркем:20 апрель көнне туганнар